htaphtuk ai hku lu sha yang hkum hkamja ai
合理饮食有益健康
时间:2015-01-29 18:20:36 来源:德宏团结报
Htap htuk ai hku sha yang chyu she, hkum hkrang hkamja wa ai, n rai nna, sha n tsom jang, hkum hkrang jahten la wa chye ai. Lawu de sha shalo kau jang hkum hkrang hten wa ai lu sha ni hpe madun dan na.
1. Shata pan
Shata pan go nau gaba lawan ai re nga yang, aga ko na nhprang rai hkyen, ge ni hpe marop la nna, aga a matu tsun ga nga jang nhprang rai maza hkra ai shayom kau dat lu nna, aga jasan, yu chyai yang tsom la nga ai. Rai yang masha hkum hkrang de sha bang la jang nhprang rai dai ni go hkum hkrang jahten ya sai, dai hta n-ga, shata pan sha yang shagri hkup grai lang shama kau nna, hkum hkrang gata na asau htok shapro lam shanut mat sai majo, asin ko asau gumpuk kap jong nhtom, asin sainu bungli galo atsam n rong mat sai.
Shani shagu loi loi sha yang hkam ja na matu akyu nga ai, hten yat ai sha hkrup jang mahtoi kau, n-gup garu kau rai ra ai.
2. Hkushang htang
Hkushang htang ko na noi krat go gung ningtuk n rong ai, raitim galo ai shaloi lang ai akyau chyahpro hta go gung ningtuk rong ai yat htang tsi re ni bang shalom ai nga yang, maya nga jang, pu kan hpe gasheng hkra nna, n nga ngon wa chye ai. Bai nna, hkushang htang ko dui na matu bang ai asipahten mung ginsa ana shabyin dat ai bo arai re.
Hkushang htang ko na yat htang tsi, apasihten re rong ai rai tim, masha langai mi lani mi hta akyin hku n hte sha yang hpa n ra ai. Rai yang, hkushang htang hpe go manit 20 jan hkra n mai maya ai, mahtang maya shana kau jang n-gup tsu machyi wa ai.
3. Si shum
Sishum achyen mi go masha hkum hkrang a matu akyu rong ai L-Glutamine rai nna, achyen mi go masha hkum hkrang jahten ai D-Glutamine go masha hkum hkrang jahten ai ziyukyi byin tai mat sai. Shani shagu sha ai sishum go hke 6 ko n mai lai ai, sha shalo dinglai jang asai ko na fuanson hte na a shadang tso wa, masha hkum hkrang gai hte mui hpe jashon la ai shadang nyem wa rai ai, shing rai jang, gai n-grung nna, awa, nrut nra kya mat wa chye ai. Dai hta n-ga bo gan machyi, salum ga- hprap lawan, madon mayu re masa ni mung byin pru wa ai, masha hkum na shangai shaprat hkrang hpe mung chyinghkyik hkra wa ai.
Si shum ko go na rong ai re nga yang, simai hkan sishum bang jang, jum sharam bang ra ai.
4. Wa sin
Wa sin hta go lu sha dat n-gun grai grung ai, grau nna go hte rai nga ai.
Wa sin kungkyin mi hta dan-guchun hauhke 400 rong nna, dan-guchun hte jashon la dinglai jang sailam gaba ja ana lu wa ai, dai hte rau asin go ningtuk sat ai arai re nga yang, agung ningtuk, yup tsi re ningtuk rai ni grai rong ai, dai majo wa sin nau n mai sha ai.
Wa sin hta tan-guchun lo rong ai re nga yang, hpum ai, tan-guchun tso ai masha ni n sha yang gaja ai.
5. Yuhtau, funsi
Galo ai shaloi minfan(Lusonluigya) lang ra ai, lama arai ndai ni hpe nau sha sa yi nga jang, sai n-grung ana, nra rai ginro ana lu wa ai. Dai hte rau, hkum hkrang hta lui nau lo dinglai jang, sade hku nna grai htok shapro yak ai majo, bonu hte lasong lasa sainu ni hpe jahten shaza wa ai, grau nna go masha gaba angok ana mung no lu wa ai. Bai nna yuhtau chyo ai shaloi asau go nau lang shana nna, hkam ja na matu akyu n nga sai. Laban bat mi hta nau rai yang galang dang sha jang rai sai.
6. Hkranghkri, hkranghkyi pot yen
Nong e sha jang, na hte kung go hkum hkrang gata ko hkring rong nga nna, salum ana lu wa ai. Bai nna, yashauson-an mung rong ai, shing nrai masha myit n gaja ai ni yat htang rai fueremalin bang ma ai, arai dai ni go ginsa ana byin wa ai bo hkai rai nna, ginsa ana lu wa chye ai. Hkranghkri hte kaga yen la ai sha hpa ni go, galo ladat n bung, yat htang tsi n bung rai nna, abat mung n bung nga ai. Rai tim yong go yashauson-yen rong ai hkrai re, dai go ginsa ana shabyin wa ai bo arai re.
7. Gat hkan na palin ko bang ai namsi ntsin
Dai ko ahtang nau htom bang ai majo,gahtet n-gun go hkyishui ntsin ko na hta grau tso ai, lu mayu jang namsi ntsin ya gan shup la nna ya lu yang gaja ai. Dui ai lu hpa lo malo go ahtang hte shangtsin gayau la ai hkrai re, mayu e palin mi hta htang tong 8~15 bang ai. haushin 500 re dui ai lu hpa go, lu yang dui jang, htang tong 14~15 bang ai rai sai. Lu hpa dai ni go ahtang ko jan nna, gaga lu sha dat n-gun ni n rong ai, masha hkum hkrang go ahtang rin mani htok sha- pro ai shaloi wuisinsu B hte C manu mana lang shama kau ra nga ai.
8. Hpyi dan
Hpyi dan hta go hkyen rong ai majo, nong e sha yang hkyen nang wa ai. Hkyen nang ai masa go yup n lu sha, sai n-grung, gadau ra, nyan n-gun nyem yu mat rai wa ai.
Laban bat mi hta galang dang sha yang rai sai.
9. Chudufu
Chudufu go galo shatsu la ai shaloi gaji dik ai hkrung rai kap loi dik nga ai, bai nna yenkyidan hte luhuahkyin re ni mung grai rong ai, danbeji hpe garan ai arai chyayat re majo, hkum hkrang jahten ya wa ai.
Chudufu galo ai shaloi “Manam rai” bang ma ai, manam yu yang chudufu bat zon nga ai rai tim, shi go gung rai myu mi rai nga ai. Bai nna, chudufu ntsa hkan chyang kap ai arai go n hprang rai hte gung ningtuk rai ni rai shajang nga ai, dai go ginsa ana byin wa ai bo re. Dai hta, chudufu galo ai ko lang ai asau mung bai nhtang lang lang re nga yang n gaja mat sai. Lam makau hkan na chudufu chyahtam matsat shabat re rai nna, grau n mai sha ai.
10. Hkainu npo
Hkainu npo galo ai jak gata ko hkyen rong ai, gahtet nga ai shaloi, jak gata na hkyen go loi mi chye byo wa nna, hkainu npo ko kap nan sai, grau nna go, “Gapo” dat ai shaloi rai sai. Hkainu npo ko na hkyen rong shadang go hkainu npo hke 500 hta hkyen hauhke 10 daram rai nga ai, masha hkum hkrang(Grau nna go ma gasha) a sai galo hkrang, lasong lasa hte shat rin hkrang ni hpe jahten shaza kau ya sai. Sha shalo dinglai jang “Hkainu npo simwop” ana lu wa ai.
Ya yang na hkainu npo go shong de na hte shadon yang grau dui, jum loi mu, maya yang mung grau hkrop rai nga ai, ndai go ahtang, jum, hong-yu sau, dui rai ni htom bang ai majo re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hant zho_Hans kac_Latn kac_Latn kac_Latn kac_Latn kac_Latn kac_Latn kac_Latn als_Latn kac_Latn kac_Latn kac_Latn kac_Latn kac_Latn kac_Latn vec_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ces_Latn kac_Latn kac_Latn jpn_Jpan kac_Latn kac_Latn ltg_Latn kac_Latn kac_Latn kac_Latn kac_Latn